Zoológia kvíz pre starších ako 10 rokov 

1.	Zubor hrivnatý je náš najväčší voľne žijúci živočích. Do akej skupiny, z hľadiska potravných nárokov ho zaraďujeme?
a)	bylinožravce
b)	všežravce
c)	mäsožravce

2.	Netopiere ako jediná skupina cicavcov aktívne lietajú. Ako sa nazýva technika, ktorú využívajú pri love a ako spôsob orientácie v priestore?
a)	echolokácia
b)	elektrolýza
c)	žiarenie

3.	Vrabcotvaré alebo aj spevavce, patria medzi najpočetnejší rad vtákov. Ako sa volá najväčší u nás žijúci zástupca tejto skupiny?
a)	orol skalný
b)	bocian biely
c)	krkavec čierny

4.	K charakteristickým znakom hmyzu patrí povrch tela, vonkajšia kostra. Ako sa nazýva látka z ktorej sa vonkajšia kostra skladá a ktorá ju spevňuje?
a)	chitín
b)	chinín
c)	plast

5.	Najpočetnejšou skupinou stavovcov sú ryby. Ich telo je dokonale prispôsobené životu vo vode. Pohybujú sa pomocou plutiev a väčšina má telo majú pokryté šupinami. Ktorá z uvedených rýb, nemá telo pokryté šupinami?
a)	šťuka severná
b)	sumec veľký
c)	pstruh potočný

6.	Obojživelníky sú skupina stavovcov, ktorá sa čiastočne oslobodila od vodného prostredia. U väčšiny druhov sa však vajíčka a larvy vyvíjajú vo vodnom prostredí. Ako sa nazýva larva žiab?
a)	pandrava
b)	žubrienka
c)	nymfa

7.	Koža plazov je suchá a silne zrohovatená. Dýchajú pomocou pľúc a sú plne prispôsobené životu na suchej zemi. Ktorý z uvedených živočíchov nepatrí medzi plazy?
a)	salamandra škvrnitá
b)	užovka obojková
c)	jašterica zelená